DOMINEE KORT HULP
Sy en haar kleuterseuntjie Pieter neem hulle sitplekke in die pastoriebank in en wag dat die erediens moet begin. Die kerkraad neem hul plekke in en haar man, die leraar, vertoef 'n oomblik met geboë hoof onder die kansel, voordat hy die trappe na die preekstoel bestyg. Die erediens begin.
Na die preek vra Pietie vir haar: "Mammie, waarom staan Pappa altyd eers 'n rukkie onder die preekstoel voordat hy met die trappies opklim?"